Isny im Allgäu

Di Schdadd **Isny im Allgai** isch ä hailklimatischer Luftkurord im wyrddebergischa Allgai im Landkreis Raveschburg in Bade-Wirttaberg. S isch a ehemaalige freie Reichsschdadt und liegt an dr Haubtruute von dr Oberschwäbischä Barockschdrôôß.

## Geografi ond Klima
Em Oschte - ge Baire nom - erhebt sich d'Adelegg. Des isch a middlers Middelgebirg mit'm hechschte Berg vo Württeberg - em Schwarze Grot (1118 m). Die Adelegg isch au schuld am Klima vo Isny - des isch nemlich so kurios, dass Isny sogar in de Erdkundebücher als Beischpiel für Schtauwetterlage auftaucht. Isny hot oine vo de höchschte Niederschlagsmenge in Deitschland - ond gleichzeitig oine vo de höchschte Sonnescheindaure in dr Republik. Wenn's regnet, regnet's richtig - s'isch abr au schnell wieder vorbei. Wege dem Reiz-Klima isch Isny "Heilklimatischer Kurort".

## Gmoendsgliderung
Zue Isny g'heret d'Ortsdoil Isny, Beira (*Beuren*), Holzleide (*Großholzleute*), Neidrauchburg (*Neutrauchburg*) und Rohrdorf (*Rohrdorf*).

## Gschicht
Isni ischt zum erschte Mol anno 1096 gnannt worre, abr scho d'Römer wared drvor do und hont in Kleinhaslach a Kaschtell na'gschtellt. Des war Doil vom Donau-Iller-Rhein-Limes und isch um de 280 noch Jesu Geburt baut worre. 1365 hont d'Isnyer sich vo de Fürschte loskauft (s'Geld hont se mit Flachshandel verdient ghett) und 's war drnoch oine vo de Freie Reichschtädt. 1631 isch dr gröschte Teil dr Stadt abbrennt. 1802 hot Napoleon d'Stadt em Reichsgraf vo Quadt gschenkt - no war se koi freie Reichsschtadt meh.

## Religion
In Isny hots a Kloschter gea und die Mönch müssets bes triebe hau - jedenfalls hont die Isnyer se drom nochm Reichstag zu Speyer 1529 nausgjagd und Isny hot sich als protestantisch erklärt. Erscht 1803 hont Katholike wieder in d'Schtadt ziehe dürfe - nochdem die Zeit vo dr Freie Reichschdadt z'End war. Aus dr Zeit dr' Reformation exischtiert im Turm vo dr Nikolaikirch no d'Prädikantenbibliothek mit em „Isnyer Graduale“ von ca. 1200, ausserdem 171 Inkunable und etwa 2.400 Druckwerk aus'm 16. bis 18. Jahrhundert, druntr Schrifte vo Luther und Melanchthon, s'„Straßburger Gesangbuch“ (1541) und em Weltatlas vom Amsterdamer Kartographen Abraham Ortelius (1640–1650)

## Verwaltung
Isni ghert zue koenere Verwaltungsgmoeschaft ond isch sich selber gnua.	
Dr Schuldes hoißt derzeit Rainer Magenreuter.

### Wahla
Ergäbnis vo de Landdagswahla seid 2006: 

1 2006: WASG, seid 2011: Die Linke

## Dialekt
Dr Dialekt vo Isni ghert zum Bodeseealemannisch.


Maierhöfen - Steinlishof - Isny v SW, Adelegg 03.jpg|Isny
Isny Rathaus.jpg|Rathaus


## Leit
* Friedrich Hechelmann (1948−2024), deitscher Moler un Buechilluschtrator

## Literatur
* Immanuel Kammerer: *Die Reformation in Isny 1531.* Stadt- u. Landbote, Isny 1931
* Karl Friedrich Eisele: *Isny im Allgäu in alten Ansichten.* Europäische Bibliothek, Zaltbommel 1986. ISBN 90-288-3444-3
* Karl Friedrich Eisele: *Isny im Allgäu. Ein Führer durch die Stadt und ihre Geschichte.* Stadt Isny, Isny 1992
* Helmut Schmid: *Die mittelalterliche Predigerbücherei der Nikolaikirche zu Isny.* Kleinode, Band 7. Kreissparkasse Ravensburg, Ravensburg 2000
* Sylvia Greiffenhagen: *Politische Kultur Isnys im Allgäu. Auf den Spuren einer Freien Reichsstadt.* Engel, Kehl, Straßburg, Arlington 1988. ISBN 3-88357-074-5
* Sylvia Greiffenhagen, Gesa Ingendahl: *Isny im 19. und 20. Jahrhundert.* Stadt Isny 200. ISBN 3-00-012529-9
* Hubert Krins: *800 Jahre Stadt Isny*. In: *Denkmalpflege in Baden-Württemberg*, 1. Jahrgang 1972, Heft 3, S. 31–36 (PDF).

## Weblink

* https://www.stadt.isny.de

## Fueßnote